ઘણી વખત જ્યારે તમે ટ્રેનોના નિર્ધારિત સમયથી પહેલા સ્ટેશન પર પહોંચ્યા હશો તો તમારા સાંભળવામાં આવ્યું હશે કે ફલાણી ટ્રેન સમય પર તો આવી ગઈ, પરંતુ હજુ સુધી તમારી સાફ-સફાઈ નથી થઈ શકી છે. મેન્ટેનન્સ બાદ જ ટ્રેન પ્લેટફોર્મ પર લગાવાશે. કેગે આ બાબતને પણ ટ્રેનો મોડી પડવા માટે મોટું કારણ જણાવ્યું છે. ટ્રેનો મોડી પડવાના મહત્વના કારણોમાં કેગે મોટા સ્ટેશનો પર વોશિંગ-પિટ અને સ્ટેબ્લિંગ લાઈનોના અભાવને પણ જણાવ્યું છે. કેગે કહ્યું કે, ઘણા સ્ટેશનો પર 24 કે તેથી વધુ કોચની ટ્રેનોના મેન્ટેન્સ માટે પૂરતી સુવિધાયુક્ત વોશિંગ-પિટ નથી, જેના કારણે પણ ટ્રેનોને સમયપર ચલાવવામાં મોડું થાય છે. તે ઉપરાંત કેગએ સ્ટેબ્લિંગ લાઈનોની અછત પર પણ ધ્યાન અપાવ્યું છે. સ્ટેબ્લિંગ લાઈનો તે હોય છે, જેના પર વોશિંગ-પિટ પર મોકલવા પહેલા ટ્રેનોને રાખવામાં આવે છે. એટલે કે કેગ મુજબ, ટ્રેનોની એક પછી એક સફાઈ કરવા માટે જેટલા પ્રમાણમાં પાટાઓની જરૂર છે, જેથી ટ્રેનો લાઈનમાં ઊભી રહી શકે, તેનો પણ ઘણા સ્ટેશોનો પર અભાવ છે. આ કારણે ટ્રેનોની સાફ-સફાઈમાં મોડું થાય છે, જેની અસર પરિચાલન પર પડે છે. કેગ મુજબ, જે 15 સ્ટેશનોનો ઓડિટ કરાયું, ત્યાં કુલ 79 વોશિંગ-પિટ લઈન અને 63 સ્ટેબ્લિંગ લાઈનો છે. તેમાંથી માત્ર 35 વોશિંગ-પિટ અને 20 સ્ટેબ્લિંગ લાઈનો જ એવી છે, જેના પર 24 કોચ કે તેનાથી વધુ લાંબી ટ્રેનોની સાફ-સફાઈ શક્ય છે.